Document ID: 32003R1972

Komisjoni määrus (EÜ) nr 1972/2003,
10. november 2003,
Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisel põllumajandustoodetega kauplemise suhtes võetavate üleminekumeetmete kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eriti selle artikli 2 lõiget 3,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 41 esimest lõiget,
ning arvestades järgmist:
(1) Et vältida põllumajanduse ühist turukorraldust mõjutavate kaubandushäirete ohtu, mis tuleneb 10 uue riigi ühinemisest Euroopa Liiduga 1. mail 2004, tuleks vastu võtta üleminekumeetmed.
(2) Vastavalt komisjoni 15. aprilli 1999. aasta määruses (EÜ) nr 800/1999, milles sätestatakse põllumajandussaaduste ja -toodete eksporditoetuste süsteemi ühised üksikasjalikud rakenduseeskirjad, [1] viimati muudetud määrusega (EÜ) nr 500/2003, [2] sätestatud eeskirjadele vastavad tooted toetuse saamise tingimustele ainult juhul, kui nad on lahkunud ühenduse tolliterritooriumilt 60 päeva jooksul pärast ekspordideklaratsiooni vastuvõtmist. Kohustus viia tooted ühenduse tolliterritooriumilt välja 60 päeva jooksul pärast ekspordideklaratsiooni vastuvõtmist on samuti üks peamisi tingimusi selle tagatise vabastamiseks, mis on litsentsile lisatud komisjoni 9. juuni 2000. aasta määruse (EÜ) nr 1291/2000, millega sätestatakse põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise üksikasjalikud ühiseeskirjad, [3] viimati muudetud määrusega (EÜ) nr 325/2003, [4] alusel. Et ühinemisel sisepiirid kaovad, peavad viieteistkümne liikmesriigiga ühendusest eksporditud tooted kõikidel juhtudel olema ühenduse tolliterritooriumilt välja viidud hiljemalt 30. aprilliks 2004, sealhulgas juhul, kui ekspordideklaratsioon on vastu võetud vähem kui 60 päeva enne ühinemiskuupäeva.
(3) Turukorraldust mõjutada võivad kaubandushäired hõlmavad sageli tooteid, millega kaubeldakse laienemist silmas pidades kunstlikult, ning need tooted ei kuulu asjaomase riigi tavapäraste varude hulka. Ülemäärased varud võivad samuti tuleneda kodumaisest toodangust. Seetõttu tuleks sätestada, et uute liikmesriikide ülemäärased varud maksustatakse.
(4) On vaja vältida teise toetuse maksmist kolmandatesse riikidesse pärast 30. aprilli 2004 eksporditavatele toodetele, millele maksti eksporditoetust enne 1. maid 2004.
(5) Käesolevas määruses sätestatud meetmed on vajalikud ja asjakohased ning neid tuleks kohaldada ühtselt.
(6) Käesoleva määrusega ettenähtud meetmed on kooskõlas kõikide asjaomaste korralduskomiteede arvamusega,
ON VASTU VÕTNUD KÄESOLEVA MÄÄRUSE:
Artikkel 1
Mõisted
Käesolevas määruses kasutatakse järgmisi mõisteid:
a) viieteistkümne liikmesriigiga ühendus - ühendus 30. aprilli 2004. aasta seisuga;
b) uued liikmesriigid - Tšehhi Vabariik, Eesti, Küpros, Läti, Leedu, Ungari, Malta, Poola, Sloveenia ja Slovakkia;
c) laienenud ühendus - ühendus 1. mai 2004. aasta seisuga;
d) tooted - põllumajandustooted ja/või kaubad, mis ei ole lisatud EÜ asutamislepingu I lisasse;
e) tootmistoetus - toetus, mida antakse vastavalt nõukogu määruse (EMÜ) nr 1766/92 [5] artiklile 7 või nõukogu määruse (EÜ) nr 3072/95 [6] artiklile 7 või nõukogu määruse (EÜ) nr 1260/2001 [7] artiklile 7.
Artikkel 2
Eksport viieteistkümne liikmesriigiga ühendusest
Kui viieteistkümne liikmesriigiga ühendusest mõnda uude liikmesriiki eksporditavate toodete puhul, mille osas on ekspordideklaratsioon vastu võetud hiljemalt 30. aprilliks 2004, ei ole määruse (EÜ) nr 800/1999 artiklis 3 sätestatud tingimused nimetatud kuupäevaks täidetud, maksab toetuse saaja vastavalt nimetatud määruse artiklile 52 kõik saadud toetused tagasi.
Artikkel 3
Peatamismenetlus
1. Käesolevat artiklit kohaldatakse erandina ühinemisakti IV lisa peatükist 5 ja nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, [8] artiklitest 20 ja 214.
2. Artikli 4 lõikes 5 loetletud toodete suhtes, mis on enne 1. maid 2004 olnud viieteistkümne liikmesriigiga ühenduses või uues liikmesriigis vabas ringluses ja mis on 1. mail 2004 laienenud ühenduses ajutiselt ladustatud või hõlmatud määruse (EMÜ) nr 2913/92 artikli 4 lõike 15 punktis b ja lõike 16 punktides b-g nimetatud tollirežiimi või -protseduuriga või mida transporditakse pärast nendega seotud tolliformaalsuste täitmist laienenud ühenduses, maksustatakse vabasse ringlusesse lubamise päeval kohaldatava erga omnes imporditollimaksuga.
Esimest lõiku ei kohaldata viieteistkümne liikmesriigiga ühendusest eksporditavate toodete suhtes juhul, kui importija tõendab, et vastava ekspordiriigi toodete suhtes ei ole taotletud eksporditoetust. Importija taotluse korral võtab eksportija ekspordideklaratsioonile pädeva asutuse kinnituse, et ekspordiriigi toodete osas ei ole taotletud eksporditoetust.
3. Artikli 4 lõikes 5 loetletud tooted, mis on pärit nendest kolmandatest riikidest, mis on 1. mail 2004 uues liikmesriigis hõlmatud määruse (EMÜ) nr 2913/92 artikli 4 lõike 16 punktis d nimetatud seestöötlemisega või artikli 4 lõike 16 punktis f nimetatud ajutise impordiga ja mis lubatakse sellel kuupäeval või pärast seda vabasse ringlusse, maksustatakse vabasse ringlusse lubamise kuupäeval kolmandatest riikidest pärit toodete suhtes kohaldatava imporditollimaksuga.
Artikkel 4
Vabas ringluses olevate toodete eest makstavad maksud
1. Ilma et see piiraks ühinemisakti IV lisa 4. peatüki kohaldamist ja juhul, kui siseriiklikul tasandil ei kohaldata rangemaid õigusakte, nõuavad uued liikmesriigid 1. mail 2004 vabas ringluses olevate toodete ülemäärasete varude omanikelt maksu tasumist.
2. Et kindlaks teha iga omaniku ülemäärased varud, võtavad uued liikmesriigid eelkõige arvesse järgmist:
a) ühinemisele eelnevate aastate varude keskmine;
b) ühinemisele eelnevate aastate kaubanduse struktuur;
c) asjaolud, mille käigus varud tekkisid.
Ülemääraste varude mõistet kohaldatakse uutesse liikmesriikidesse imporditud või uutest liikmesriikidest pärit toodete suhtes. Ülemääraste varude mõistet kohaldatakse uute liikmesriikide turgudele ettenähtud toodete suhtes.
Varud registreeritakse 1. mail 2004 kohaldatava koondnomenklatuuri alusel.
3. Lõikes 1 nimetatud maksu määr määratakse kindlaks 1. mail 2004 kohaldatava erga omnes imporditollimaksu määra põhjal. Riigi ametiasutuste poolt kogutud maksust saadav tulu läheb uue liikmesriigi riigieelarvesse.
4. Et tagada lõikes 1 nimetatud maksu õige kohaldamine, peab uus liikmesriik viivitamatult tegema 1. mai 2004. aasta seisuga olemasolevate varude inventuuri. Selleks teatavad uued liikmesriigid hiljemalt 31. juuliks 2004 komisjonile ülemäärastes varudes olevate toodete kogused, välja arvatud artiklis 5 nimetatud riigi varudes olevad kogused.
5. 5.Käesolevat artiklit kohaldatakse järgmiste CN-koodidega hõlmatud toodete suhtes:
- Küprose puhul:
02044310, 02062991, 04081180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230, [9]170240, [10]170290, [11]19019099, 20031020, 20031030, 21069098, [12]
- Tšehhi Vabariigi puhul:
02013000, 02023090, 02062991, 02031110, 02032110, 02071410, 02071460, 02071470, 02072710, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230, [13]170240, [14]170290, [15]180620, 19019099, 20031020, 20031030, 200820, 200911, 200912, 200919, 200940, 21069098, [16]
- Eesti puhul:
02013000, 02023090, 02043000, 02044310, 02062991, 02031110, 02032110, 02071410, 02071450, 02071460, 02071470, 02072710, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230, [17]170240, [18]170290, [19]180620, 19019099, 20031020, 20031030, 200911, 200912, 200919, 200940, 200971, 200979, 21069098, [20]
- Ungari puhul:
02013000, 02023090, 02043000, 02044310, 02062991, 02031110, 02032110, 02071410, 02071460, 02071470, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 110210, 110220, 1103, 1104, 1107, 1108, 1509, 1510, 1517, 170230, [21]170240, [22]170290, [23]180620, 20031020, 20031030, 21069098, [24]
- Läti puhul:
02013000, 02023090, 02043000, 02044310, 02062991, 02071290, 02071410, 02071460, 02071470, 02072710, 04081180, 04089180, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230, [25]170240, [26]170290, [27]180620, 19019099, 20031020, 20031030, 200911, 200919, 21069098, [28]
- Leedu puhul:
02013000, 02023090, 02043000, 02044310, 02062991, 02031110, 02032110, 02071410, 02071460, 02071470, 02072710, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230, [29]170240, [30]170290, [31]19019099, 200290, 20031020, 20031030, 200820, 200911, 200912, 200919, 200940, 21069098, [32]
- Malta puhul:
02023090, 02043000, 02044310, 04081180, 04089180, 02062991, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230, [33]170240, [34]170290, [35]180620, 20031020, 20031030, 21069098, [36]
- Poola puhul:
02013000, 02023090, 02031110, 02032110, 02043000, 02044310, 02062991, 040210, 040221, 040510, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230, [37]170240, [38]170290, [39]20031020, 20031030, 200820,
- Slovakkia puhul:
02013000, 02023090, 02062991, 02031110, 02032110, 02071410, 02071460, 02071470, 02072710, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230, [40]170240, [41]170290, [42]180620, 19019099, 20031020, 20031030, 200820, 200911, 200912, 200919, 200940, 21069098, [43]
- Sloveenia puhul:
02013000, 02023090, 02043000, 02044310, 02062991, 02031110, 02032110, 02071210, 02071290, 02071410, 02071460, 02071470, 04081180, 04089180, 16023211, 040210, 040221, 040510, 04052010, 04052030, 040590, 0406, 07032000, 07115100, 1001, 1002, 1003, 1004, 1005, 100610, 100620, 100630, 100640, 1007, 1008, 1101, 1102, 1103, 1104, 1107, 1108, 1509, 1510, 1517, 170230, [44]170240, [45]170290, [46]20031020, 20031030, 200820, 200911, 200912, 200919, 200940, 21069098. [47]
Kui CN-kood hõlmab tooteid, mille puhul lõikes 3 nimetatud imporditollimaks ei ole sama, tuleb lõikes 4 nimetatud varude inventuur teha iga sellise toote või tooterühma osas, mille suhtes kohaldatakse erinevat imporditollimaksu.
6. Komisjon võib lõikes 5 esitatud loetellu tooteid lisada või neid sealt välja jätta.
Artikkel 5
Riigi varude loendus
Iga uus liikmesriik teatab hiljemalt 31. juuliks 2004 asjaomase liikmesriigi varudes olevate kaupade loetelu ja kogused vastavalt ühinemisakti IV lisa 4. peatükile.
Artikkel 6
Riiklikud julgeolekuvarud
Artikli 4 lõikes 4 ja artiklis 5 nimetatud varud ei hõlma riiklikke julgeolekuvarusid, mida uued liikmesriigid on võib-olla kogunud. Uued liikmesriigid peavad ühenduse tarnebilansi kehtestamiseks teavitama komisjoni kõikidest riiklikes julgeolekuvarudes tehtud muudatustest ning muudatuste tingimustest.
Artikkel 7
Maksude maksmatajätmise korral võetavad meetmed
Kui mõni liikmesriik kahtlustab, et artiklites 3 ja 4 sätestatud makse ei ole mingi toote osas makstud, teavitab ta sellest asjaomast liikmesriiki, et see liikmesriik saaks võtta asjakohased meetmed.
Artikkel 8
Tõend toetuste/tootmistoetuse maksmatajätmise kohta
Toodetele, mille osas uus liikmesriik võtab ajavahemikus 1. maist 2004 kuni 30. aprillini 2005 vastu kolmandatesse riikidesse ekspordi deklaratsioone, võib anda eksporditoetust või ühe nõukogu määruse (EMÜ) nr 565/80 [48] artiklis 4 ja 5 nimetatud korra kohast toetust, kui on võimalik kindlaks teha, et nendele toodetele või nende komponentidele ei ole juba makstud eksporditoetust.
Artikkel 9
Toetuse topeltmaksmise keeld
Igale tootele võib maksta ainult üht eksporditoetust. Eksporditoetust saanud tootele ei saa maksta tootmistoetust, kui seda toodet kasutatakse komisjoni määruse (EÜ) nr 1722/93 [49] I lisas või määruse (EÜ) nr 1265/2001 [50] I lisas nimetatud toodete valmistamiseks.
Artikkel 10
Jõustumine
Käesolev määrus jõustub Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingu jõustumiskuupäeval ühinemislepingu jõustumise korral.
Käesolevat määrust kohaldatakse 30. aprillini 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. november 2003

Labels: 3
18
15
6